pythainlp/thai_wikipedia_clean_20230101 huggingface dataset:
อดีตเจ้าอาวาสวัดบูรพาภิรามรูปที่ 5 และอดีตเจ้าคณะจังหวัดร้อยเอ็ด (มหานิกาย) ใช้ระยะเวลาในการก่อสร้าง 8 ปี ใช้งบประมาณค่าก่อสร้างประมาณ 7,000,000 บาท สร้างด้วยคอนกรีตเสริมเหล็ก ติดกระเบื้องโมเสกสีเนื้อ
พระพุทธรูปองค์นี้กลายเป็นสัญลักษณ์สำคัญหนึ่งของจังหวัดร้อยเอ็ด ดังที่ปรากฏในคำขวัญจังหวัดว่า "เรืองนามพระสูงใหญ่": "สิบเอ็ดประตูงาม เรืองนามพระสูงใหญ่ ผ้าไหมสาเกตุ บุญผะเหวดประเพณี มหาเจดีย์ไชยมงคลงามน่ายลบึงพระลานชัย เขตกว้างไกลทุ่งกุลา โลกลือชาข้าวหอมมะลิ"
พุทธลักษณะที่มีความสูงผิดสัดส่วนของพระพุทธรูปทั่วไปนั้นสันนิษฐานว่าออกแบบก่อสร้างโดยช่างท้องถิ่นที่สร้างด้วยแรงศรัทธาต่อพระพุทธศาสนามากกว่าความสวยงามขององค์พระที่ก่อสร้าง
เหตุจลาจลในประเทศฝรั่งเศส พ.ศ. 2561
สุริยุปราคา 21 สิงหาคม พ.ศ. 2103
สุริยุปราคาเต็มดวงเกิดขึ้นในวันที่ 21 สิงหาคม พ.ศ. 2103 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การพยากรณ์สุริยุปราคาครั้งนี้เป็นแรงบันดาลใจให้ทือโก ปราเออ (ค.ศ. 1546–1601) สนใจในดาราศาสตร์ตอนอายุ 13 ปี
การประกาศการมาถึงของสุริยคราสครั้งนี้ในฝรั่งเศส ทำให้ชาวฝรั่งเศสจำนวนมากตกอยู่ในความหวั่นวิตก และต่อสู้กันเพื่อให้ได้อยู่ในแถวที่ห้องสารภาพผิด นักบวชในปารีสซึ่งตกอยู่ในความยุ่งยากลำบากพยายามที่จะสงบสติอารมณ์ของประชาชน โดยประกาศว่า เนื่องจากผู้คนจำนวนมากมารอเพื่อที่จะสารภาพผิด จึงตัดสินใจเลื่อนการเกิดสุริยคราสไปอีกสองสัปดาห์
คริสโตเฟอร์ คลาวีอุส ได้บันทึกไว้ใน "Sphaeram Ioannis de Sacro Bosco Commentarius" ซึ่งถูกตีพิมพ์ในปี ค.ศ. 1593 ว่า "ข้าพเจ้าจะขอกล่าวถึงคราสแห่งดวงอาทิตย์อันน่าประหลาดสองครั้ง ซึ่งเกิดขึ้นเมื่อไม่นานมานี้เอง ครั้งหนึ่งข้าพเจ้าสังเกตมันในช่วงกลางวันที่กูอิงบราในลูซิตาเนีย (โปรตุเกส) เมื่อปี 1559 [sic] โดยที่ดวงจันทร์อยู่ระหว่างสายตาของข้าพเจ้าและดวงอาทิตย์ ผลที่ตามมาคือมันบดบังดวงอาทิตย์ทั้งดวงเป็นระยะเวลานาน มันมืดจนบางวิถีทางนั้นยิ่งกว่าราตรีเสียอีก ไม่มีใครก้าวเท้าเดินไปไหน ดวงดาวปรากฏบนท้องฟ้า (น่าประหลาดที่ได้แลดูนัก) นกบินลงมาจากบนท้องฟ้าสู่พื้นดินด้วยความหวาดกลัวต่อความน่าสยดสยองของความมืดมิด"
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 118
สุริยุปราคา 7 มีนาคม พ.ศ. 2140
สุริยุปราคาเต็มดวงเกิดขึ้นในวันที่ 7 มีนาคม พ.ศ. 2140 ตามปฏิทินสุริยคติไทยตรงกับเดือนมีนาคม ค.ศ. 1598 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
สุริยุปราคาเต็มดวงเห็นได้ในสหราชอาณาจักร เป็นแนวทแยงจากคอร์นวอลล์ในตะวันตกเฉียงใต้ไปยังแอเบอร์ดีนในตะวันออกเฉียงเหนือของสกอตแลนด์
และยังถูกสังเกตโดยทือโก ปราเออ ในเยอรมนีด้วย
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 133
สุริยุปราคา 8 เมษายน พ.ศ. 2195
สุริยุปราคาเต็มดวงเกิดขึ้นในวันที่ 8 เมษายน พ.ศ. 2195 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
ในแหล่งข้อมูลร่วมสมัยของบริติช วันที่ของสุริยุปราคาถูกบันทึกไว้ในรายการว่าเป็นวันที่ 29 มีนาคม ค.ศ. 1652 ตามวันที่แบบเก่าของเกรทบริเตน ซึ่งยังไม่ได้รับเอาปฏิทินเกรโกเรียนมาใช้ในเวลานั้น นักเขียนในศตวรรษที่ 19 ได้ปรับวันที่ไปเป็นวันที่ 24 มีนาคม ค.ศ. 1652 เพื่อให้ตรงกับวันจันทร์ แนวของคราสพาดผ่านสหราชอาณาจักร และชายฝั่งด้านตะวันตกของประเทศนอร์เวย์
ดร.จอห์น เวเบิร์ตได้สังเกตสุริยคราสครั้งนี้จากเมืองแคริกเฟอร์กัสบนเกาะไอร์แลนด์ โดยบันทึกข้อความไว้เป็นภาษาละตินว่า:
เนื่องจากอุปราคาครั้งนี้เกิดขึ้นในวันจันทร์ ทำให้วันนั้นกลายเป็นที่รู้จักในฐานะวันจันทร์มืด
สุริยุปราคา 12 สิงหาคม พ.ศ. 2197
สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2197 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
การสังเกตและประวัติศาสตร์.
อุปราคานี้เกิดขึ้นระหว่างยุทธการที่ชโกลฟ (พ.ศ. 2197)
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 120
Disability-adjusted life year
ภาพยนตร์อเวนเจอร์สที่ยังไม่กำหนดชื่อ
สนามกีฬามักซีมีร์
สนามกีฬามักซีมีร์  เป็นสนามฟุตบอลในเมืองซาเกร็บ ประเทศโครเอเชีย เปิดในเดือนพฤษภาคม ค.ศ. 1912 สำหรับสโมสรกีฬาท้องถิ่นฮัชก์ (HAŠK) ปัจจุบันเป็นที่ตั้งของทั้งสโมสรฟุตบอลดีนาโมซาเกร็บและเอนคา ลอคอมอทีวา ตั้งแต่ ค.ศ. 1990 ฟุตบอลทีมชาติโครเอเชียได้ใช้สนามกีฬานี้เป็นสนามกีฬาแห่งชาติสำหรับการแข่งขันระดับชาติ
ลูกหมูสามตัว
ลูกหมูสามตัว  เป็นนิทานเกี่ยวกับหมูสามตัวที่สร้างด้วยวัสดุที่แตกต่างกัน หมาป่าใจร้ายได้เป่าบ้านของหมูสองตัวแรกซึ่งทำจากฟางและไม้ตามลำดับจนพัง แต่ไม่สามารถทำลายบ้านของหมูตัวที่สามที่ทำจากอิฐได้ รูปแบบตีพิมพ์ของนิทานมีในราวคริสต์ทศวรรษ 1840 แต่ตัวเรื่องราวของนิทานนั้นคาดว่าจะเก่าแก่กว่านั้น วลีที่ปรากฏในนิทานและคติที่แฝงไว้ในเรื่องได้กลายเป็นสิ่งที่ปลูกฝังอยู่ในวัฒนธรรมตะวันตก "ลูกหมูสามตัว"ได้รับการสร้างสรรค์ใหม่หรือดัดแปลงในหลากหลายรูปแบบเป็นเวลาหลายปี บางรูปแบบได้ให้หมาป่าเป็นตัวละครที่ใจดีก็มี "ลูกหมูสามตัว"จัดเป็นนิทานประเภท B124 ตามระบบจัดจำแนก Aarne–Thompson
นิทานดั้งเดิม.
"ลูกหมูสามตัว" ถูกบรรจุเป็นนิทานใน "The Nursery Rhymes of England" (London and New York, c.1886), โดย เจมส์ ฮอลลี่เวลล์-ฟิลลิปส์ ส่วนนิทานในรูปแบบที่เป็นที่รู้จักปรากฏใน "English Fairy Tales" โดย โจเซฟ จาคอบส์ ตีพิมพ์ครั้งแรกเมื่อวันที่ 19 มิถุนายน ค.ศ. 1890 และได้อ้างอิงฮอลลี่เวลล์ว่าเป็นต้นเรื่อง
ลูกหมูตัวที่สามสร้างบ้านที่ทำจากอิฐ หมาป่าพยายามเป่าบ้านให้พังแต่ไม่สำเร็จ จึงพยายามหลอกให้หมูออกจากบ้านโดยบอกจะขอพบในสถานที่ต่างๆแต่ก็ถูกรู้ทันทุกครั้ง ท้ายที่สุดหมาป่าจึงเข้าไปในบ้านโดยลงมาทางปล่องไฟ จึงตกลงไปหม้อน้ำเดือดที่ลูกหมูเตรียมไว้ ลูกหมูปิดฝาหม้อ จากนั้นจึงปรุงหมาป่ามากินเป็นอาหาร ในนิทานบางรูปแบบลูกหมูตัวที่หนึ่งและตัวที่สองไม่ได้ถูกหมาป่ากินหลังจากพังบ้าน แต่ได้หนีมาหลบภัยที่บ้านของลูกหมูตัวที่สาม และเมื่อหมาป่าเข้ามาทางปล่องไฟจะถูกต้มจนตายเหมือนนิทานดั้งเดิม หรืออาจจะวิ่งหนีไปแล้วไม่กลับมากินลูกหมูสามตัวอีกเลย ซึ่งลูกหมูทั้งสามตัวรอดชีวิตในทั้งสองกรณี
ศาลพระลักษมี เกษรวิลเลจ
ธันวาคม พ.ศ. 2561
ธันวาคม พ.ศ. 2561 เป็นเดือนที่ 12 ของปี พ.ศ. 2561 วันแรกของเดือนเป็นวันเสาร์ วันสุดท้ายของเดือนเป็นวันจันทร์
Bacillus subtilis เป็นแบคทีเรียกรัมบวกคะตะเลสบวก พบในดินและทางเดินอาหารของสัตว์เคี้ยวเอื้องและมนุษย์ เป็นสมาชิกของสกุล "Bacillus" เป็นรูปแท่งและสามารถสร้าง endospore ที่ทนทานและป้องกันได้ดี ทำให้สามารถทนต่อสภาพแวดล้อมที่ร้ายแรงได้ ในสมัยก่อนได้รับการจัดอันดับเป็น obligate aerobe แม้ว่ามีหลักฐานว่าเป็น anaerobe facultative "Bacillus subtilis" ถือได้ว่าเป็นแบคทีเรียกรัมบวกที่ได้รับการศึกษามากที่สุด และมักใช้เป็นสิ่งมีชีวิตต้นแบบเพื่อศึกษาการจำลองแบบของโครโมโซมของแบคทีเรียและความแตกต่างของเซลล์ เป็นหนึ่งในแบคทีเรียที่สำคัญในการผลิตเอนไซม์และใช้ในระดับอุตสาหกรรมโดยบริษัทด้านเทคโนโลยีชีวภาพ
บลังกาแห่งกัสติยา
บลังกาแห่งกัสติยา  เป็นพระราชินีแห่งฝรั่งเศสจากการอภิเษกสมรสกับพระเจ้าหลุยส์ที่ 8 พระองค์ทำหน้าที่เป็นผู้สำเร็จราชการแผ่นดินสองครั้งในช่วงรัชสมัยของพระโอรส พระเจ้าหลุยส์ที่ 9 คือ ในช่วงวัยเยาว์ของกษัตริย์ตั้งแต่ปี ค.ศ. 1226 ถึงปี ค.ศ. 1234 กับในช่วงที่กษัตริย์ไม่อยู่ตั้งแต่ปี ค.ศ. 1248 ถึงปี ค.ศ. 1252 พระองค์เสด็จพระราชสมภพที่ปาเลนเซีย อาณาจักรกัสติยา ในปี ค.ศ. 1188 เป็นพระธิดาคนที่สามของพระเจ้าอัลฟอนโซที่ 8 แห่งกัสติยากับเอเลนอร์แห่งอังกฤษ
ในวัยแรกรุ่น พระองค์เคยไปเยือนอารามซันตามาเรียลาเรอัลเดลัสอูเอกัสที่บิดามารดาเป็นผู้ก่อตั้ง หลายครั้ง ผลจากการทำสนธิสัญญาเลอกูแลระหว่างพระเจ้าฟิลิปออกุสตุสกับพระเจ้าจอห์นแห่งอังกฤษ ทำให้พระเชษฐภคินีของบลังกา อูร์รากา ถูกจับหมั้นหมายกับหลุยส์ พระโอรสของพระเจ้าฟิลิป อาลีเยนอร์แห่งอากีแตน พระอัยกีของสองพี่น้อง หลังจากที่ได้เจอสองพี่น้องก็มองว่าอุปนิสัยของบลังกานั้นเหมาะที่จะเป็นพระราชินีคู่สมรสแห่งฝรั่งเศสมากกว่า ในฤดูใบไม้ผลิของปี ค.ศ. 1200 เอเลนอร์จึงพาบลังกาข้ามเทือกเขาพิรินีมาส่งที่ฝรั่งเศสแทน
วันที่ 22 พฤษภาคม ค.ศ. 1200 สนธิสัญญาได้รับการลงนามในท้ายที่สุด พระเจ้าจอห์นยกที่ดินศักดินาอีซูดงกับกราแซและที่ดินในครอบครองของอ็องเดร เดอ โชวีญี ลอร์ดแห่งชาโตรูในแบรีซึ่งเป็นของราชบัลลังก์อังกฤษให้ไปพร้อมกับหลานสาว การแต่งงานได้รับการเฉลิมฉลองในวันถัดมาที่ปอร์-มอร์บนที่ราบลุ่มทางฝั่งขวาของแม่น้ำแซน ซึ่งอยู่ในดินแดนของพระเจ้าจอห์น เนื่องจากพระเจ้าฟิลิปต้องโทษต้องห้าม บลังกาพระชนมายุ 12 พรรษา ส่วนหลุยส์พระชนมายุมากกว่าพระองค์เพียงพรรษาเดียว จึงต้องรออีกสองสามปีกว่าการแต่งงานจะถูกทำให้สมบูรณ์ บลังกามีพระโอรสธิดาคนแรกในปี ค.ศ. 1205
ในช่วงการก่อกบฏต่อต้านพระเจ้าจอห์นของบารอนอังกฤษในปี ค.ศ. 1215–1216 การเป็นพระนัดดาในพระเจ้าเฮนรีที่ 2 ของบลังกาทำให้หลุยส์ได้รับการเสนอให้ครองบัลลังก์อังกฤษในนามพระเจ้าหลุยส์ที่ 1 แต่เมื่อพระเจ้าจอห์นสิ้นพระชนม์ในเดือนตุลาคม ปี ค.ศ. 1216 กลุ่มบารอนกลับแปรพักตร์หันไปจงรักภักดีต่อพระโอรสของพระเจ้าจอห์น พระเจ้าเฮนรีวัย 9 พรรษา
การสำเร็จราชการแทน.
พระเจ้าฟิลิปสิ้นพระชนม์ในเดือนกรกฎาคม ค.ศ. 1223 หลุยส์และบลังกาได้รับการสวมมงกุฎในวันที่ 6 สิงหาคม หลังการสิ้นพระชนม์ของพระเจ้าหลุยส์ในเดือนพฤศจิกายน ค.ศ. 1226 จากโรคบิด บลังกาที่ตอนนั้นพระชนมายุ 38 พรรษากลายเป็นผู้สำเร็จราชการแผ่นดินและผู้พิทักษ์ของพระโอรสธิดา พระโอรสธิดาสิบสองหรือสิบสามคนของพระองค์สิ้นพระชนม์ไปแล้วหกคน หลุยส์ผู้เป็นทายาทซึ่งต่อมาคือพระเจ้าหลุยส์ที่ 9 มีพระชนมายุเพียง 12 พรรษา พระองค์หาทางให้หลุยส์ได้รับการสวมมงกุฎภายในหนึ่งเดือนหลังการสิ้นพระชนม์ของพระบิดา และบีบบังคับให้บารอนที่ไม่ค่อยเต็มใจนักสาบานว่าจะจงรักภักดีต่อพระองค์ สถานการณ์อยู่ในภาวะวิกฤต เนื่องจากพระเจ้าหลุยส์ที่ 8 สิ้นพระชนม์โดยที่ขุนนางทางใต้ยังไม่ได้จำนนต่อพระองค์เต็มร้อย ความเยาว์วัยของกษัตริย์ทำให้ราชวงศ์กาเปเซียงมีภัยมากขึ้น เพื่อให้ได้มาซึ่งการสนับสนุน บลังกาปล่อยตัวแฟร์ดีน็อง เคานต์แห่งฟลานเดอส์ที่ถูกคุมขังมาตั้งแต่ครั้งยุทธการที่บูวีน พระองค์ยกดินแดนและปราสาทให้ฟิลิปที่ 1 เคานต์แห่งบูลอญ พระโอรสของพระเจ้าฟิลิปที่ 2 กับพระมเหสีผู้เป็นที่โต้แย้ง แอนเญ็สแห่งเมราเนีย
บลังกาตั้งกองทัพขึ้นมาโดยมีตีโบที่ 4 แห่งช็องปาญกับโรมาโน โบนาเวนตูรา ผู้แทนพระสันตะปาปาในฝรั่งเศสให้ความช่วยเหลือ การจัดตั้งกองทัพอย่างกะทันหันทำให้กลุ่มขุนนางชะงักกลางคัน บลังการวบรวมกองทัพขึ้นมาปกป้องผลประโยชน์ของราชวงศ์กาเปเซียงจากขุนนางที่เป็นกบฏและพระเจ้าเฮนรีที่ 3 แห่งอังกฤษเป็นจำนวนสองครั้ง บลังกาทำการโจมตีอย่างเหนือความคาดหมายในฤดูหนาว ในเดือนมกราคม ค.ศ. 1229 พระองค์นำกองทัพเข้าโจมตีโมแกลร์กและบีบให้กลุ่มขุนนางยอมรับกษัตริย์ พระองค์ร่วมเดินทางไปกับกองทัพและช่วยเก็บฟืนมาสร้างความอบอุ่นให้เหล่าทหาร แต่ใช่ว่าทุกคนจะพอใจการบริหารปกครองของพระองค์ ศัตรูของพระองค์เรียกพระองค์ว่า "ดามแอร์ซ็อง" (หมาป่าในนิทานเรื่อง "รอม็องเดอเรอนาร์")
การสำเร็จราชการแผ่นดินครั้งที่สองและการสิ้นพระชนม์.
ในปี ค.ศ. 1248 บลังกากลายเป็นผู้สำเร็จราชการแผ่นดินอีกครั้งในช่วงที่พระเจ้าหลุยส์ที่ 9 ไปทำสงครามครูเสด โครงการที่พระองค์ต่อต้านอย่างหัวชนฝา ทรงล้มป่วยที่เมอเลิงในเดือนพฤศจิกายน ค.ศ. 1252 และถูกพาตัวมาปารีส แต่มีชีวิตอยู่ได้เพียงไม่กี่วัน ทรงถูกฝังที่วิหารโมบุยซงที่พระองค์เองเป็นผู้ก่อตั้ง พระเจ้าหลุยส์ทราบข่าวการสิ้นพระชนม์ในฤดูใบไม้ผลิที่ตามมาและถูกกล่าวถึงว่าไม่ทรงพูดจากับใครเป็นเวลาสองวันหลังจากนั้น
กว่างโจว ชาร์จ
กว่างโจว ชาร์จ ( "กว่างโจว ชงเฟิงตุ้ย" ) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่นครกว่างโจว ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก บริหารงานโดยจง ไน่ชง ผู้ก่อตั้งและกรรมการบริหารของกลุ่มเหนิงชิง
กีฬาฮอกกี้ในกีฬาแห่งชาติ ครั้งที่ 46
กีฬาฮอกกี้ในกีฬาแห่งชาติ ครั้งที่ 46 เริ่มขึ้นเมื่อวันที่ 18–27 พฤษจิกายน พ.ศ. 2561 ณ สนามฟุตบอลโรงเรียนบ้านสันโค้ง (เชียงรายจรูญราษฏร์) โดยมีการแข่งขันอยู่ 2 ชนิดกีฬา ได้แก่ ประเภทชาย และประเภทหญิง
ฟลาวเวอร์ออฟสกอตแลนด์
"ฟลาวเวอร์ออฟสกอตแลนด์" ( , , ) แปลความได้ว่า "ดอกไม้แห่งสกอตแลนด์" เป็นเพลงชาติประจำภูมิภาคของสกอตแลนด์. เพลงนี้มีการบรรเลงเป็นประจำก่อนเริ่มการแข่งขันกีฬาในระดับนานาชาติ และ ในพิธีการมอบเหรียญรางวัลในการแข่งขันกีฬาเครือจักรภพเพื่อเป็นเครื่องหมายของดินแดน นับได้ว่า "ฟลาวเวอร์ออฟสกอตแลนด์" มีสถานะเป็นเพลงชาติอย่างไม่เป็นทางการ โดยพฤตินัย ยังมีเพลงที่มีความสำคัญ และ มีประวัติความเป็นมาที่เกี่ยวข้องกันได้แก่ "Scots Wha Hae", และ "สกอตแลนด์เดอะเบรฟ".
รอย วิลเลียมสัน นักดนตรีพื้นเมือง the Corries เป็นผู้ประพันธ์บทร้อง และ เรียบเรียงทำนองทั้งหมด. เนื้อร้องกล่าวถึงชัยชนะของชาวสกอต, ต่อ โรเบิร์ตแห่งบรูซ มีชัยเหนือ พระเจ้าเอ็ดเวิร์ดที่ 2แห่งอังกฤษ ในศึกบานนอคเบิร์น ค.ศ. 1314.
ใจบัว ฮิดดิ้ง
พระเจ้าอัลฟอนโซที่ 8 แห่งกัสติยา
พระเจ้าอัลฟอนโซที่ 8  เป็นกษัตริย์แห่งราชอาณาจักรกัสติยาตั้งแต่ปี ค.ศ. 1158 จนสิ้นพระชนม์ในปี ค.ศ. 1214 และเป็นกษัตริย์แห่งโตเลโด พระองค์เป็นที่จดจำที่สุดจากบทบาทในเรกองกิสตาและการล่มสลายของอาณาจักรกาหลิบอัลโมฮัด
การสำเร็จราชการแทนและสงครามกลางเมือง.
อัลฟอนโซเป็นพระโอรสของพระเจ้าซันโชที่ 3 แห่งกัสติยาและบลังกาแห่งนาวาร์ เสด็จพระราชสมภพในโซเรียเมื่อวันที่ 11 พฤศจิกายน ค.ศ. 1155 พระองค์ทรงได้รับการตั้งชื่อตามพระอัยกาคือ พระเจ้าอัลฟอนโซที่ 7 แห่งเลออนและกัสติยา ผู้ทรงแบ่งราชอาณาจักรระหว่างพระโอรส ซึ่งก่อให้เกิดความขัดแย้งภายในราชวงศ์ จนกระทั่งอาณาจักรถูกรวมเป็นหนึ่งอีกครั้งโดยพระเจ้าเฟร์นันโดที่ 3 แห่งกัสติยา (พระนัดดาของพระเจ้าอัลฟอนโซที่ 8)
ต้นชีวิตของพระองค์คล้ายคลึงกับของกษัตริย์ยุคกลางพระองค์อื่น ๆ พระบิดาของพระองค์สิ้นพระชนม์ในปี ค.ศ. 1158 พระองค์ทรงได้รับการประกาศให้เป็นกษัตริย์ตอนพระชนมายุเพียง 2 พรรษา พระเจ้าอัลฟอนโซถูกขุนนางที่อยู่เหนือการควบคุมมองว่าเป็นกษัตริย์แต่เพียงในนาม กัสติยาจึงตกสู่ความขัดแย้งระหว่างตระกูลขุนนางหลายตระกูลที่แย่งกันขึ้นมาเป็นผู้สำเร็จราชการแผ่นดิน สมาชิกในครัวเรือนของพระองค์พาพระองค์ที่ยังแบเบาะไปที่ฐานที่มั่นซานเอสเตบันเดกอร์มัซ ช่วยให้พระองค์รอดพ้นจากเงื้อมมือของฝ่ายต่าง ๆ ที่ขับเคี่ยวกัน ตระกูลขุนนางลาราและตระกูลขุนนางกัสโตรต่างอ้างตนเป็นผู้สำเร็จราชการแผ่นดิน เช่นเดียวกับพระปิตุลาของทารกน้อย พระเจ้าเฟร์นันดูที่ 2 แห่งเลออน ในปี ค.ศ. 1160 กัสโตรกับลาราเจอกันที่สมรภูมิโลเบรกัลซึ่งกัสโตรได้รับชัยชนะ แต่การพิทักษ์อัลฟอนโซและการสำเร็จราชการแผ่นดินตกเป็นของมันริเก เปเรซ เด ลารา
การอภิเษกสมรสและความสัมพันธ์กับต่างแดน.
ระหว่างสำเร็จราชการแผ่นดิน พระปิตุลาของพระองค์ พระเจ้าซันโชที่ 6 แห่งนาวาร์อาศัยความอลหม่านและความเยาว์วัยของกษัตริย์ช่วงชิงดินแดนที่ติดพรมแดนมา หนึ่งในนั้นคือพื้นที่ส่วนใหญ่ของลาริโอฆา ในปี ค.ศ. 1170 อัลฟอนโซส่งราชทูตไปหาพระเจ้าเฮนรีที่ 2 แห่งอังกฤษและอาลีเยนอร์แห่งอากีแตนที่บอร์โดเพื่อขอแต่งงานกับพระธิดาของทั้งคู่ เอเลนอร์ สนธิสัญญาแต่งงานช่วยให้อัลฟอนโซได้พันธมิตรผู้ทรงอำนาจมาต่อกรกับพระปิตุลา ในปี ค.ศ. 1176 อัลฟอนโซขอให้พระสสุระตัดสินชี้ขาดเรื่องอาณาเขตชายแดนที่เป็นข้อพิพาท อัลฟอนโซได้ดินแดนที่ถูกพรากเอาไปส่วนใหญ่กลับคืนมาโดยแลกกับเงินชดเชยก้อนโต
ในปี ค.ศ. 1200 พระอนุชาของพระมเหสี พระเจ้าจอห์น ขึ้นครองบัลลังก์อังกฤษ อัลฟอนโซเริ่มการอ้างสิทธิ์ในกัสกอญโดยอ้างว่าเป็นส่วนหนึ่งในสินสอดของเอเลนอร์ แม้จะไม่มีข้อความใดสนธิสัญญาแต่งงานระบุถึงเรื่องนี้ ในปี ค.ศ. 1205 พระองค์รุกรานกัสกอญ ปี ค.ศ. 1208 ทรงล้มเลิกการอ้างสิทธิ์ แม้ทายาทของพระองค์จะกลับมาอ้างสิทธิ์อีกครั้งในรุ่นต่อมา
อัลฟอนโซกับเอเลนอร์แห่งอังกฤษมีพระโอรสธิดาสิบสองคน คือ
ยุทธการที่ช็องบัว
ยุทธการที่ช็องบัว เป็นการรบในช่วงสงครามโลกครั้งที่สองในเดือนสิงหาคม ค.ศ. 1944 ในช่วงระหว่างการรบ กองทัพเยอรมันที่ 7 และหน่วยทหารอีกหลายหน่วยที่บอบช้ำได้ถอนกำลังออกจากเมือง ที่พวกถูกดักล้อมจากระยะทาง 6 ไมล์ (9.7 กิโลเมตร) ของช่องว่างโดยกองกำลังอเมริกัน กองพลยานเกราะของแคนาดาและโปแลนด์ในตะวันตก พวกเขาต้องเผชิญกับการรบทำลายล้าง เนื่องจากกองกำลังทหารฝ่ายสัมพันธมิตรได้ปิดล้อมและบังคับให้เยอรมนียอมจำนน ทหารเยอรมันในการรบต่างถูกกองกำลังฝ่ายสัมพันธมิตรสังหารหรือจับกุม และการรบครั้งนี้เป็นครั้งแรกเมื่อวงล้อมฟาแลซได้ถูกปิดผนึกลง
ฟุตบอลโลกหญิง 2019 กลุ่มเอ
เวลาที่แสดงเป็นเวลาออมแสงยุโรปกลาง  ซึ่งช้ากว่าประเทศไทย 5 ชั่วโมง
ฝรั่งเศส พบ เกาหลีใต้.
นอร์เวย์ พบ ไนจีเรีย.
ไนจีเรีย พบ เกาหลีใต้.
ฝรั่งเศส พบ นอร์เวย์.
ไนจีเรีย พบ ฝรั่งเศส.
เกาหลีใต้ พบ นอร์เวย์.
ฟุตบอลโลกหญิง 2019 กลุ่มบี
เยอรมนี พบ จีน.
สเปน พบ แอฟริกาใต้.
เยอรมนี พบ สเปน.
แอฟริกาใต้ พบ จีน.
แอฟริกาใต้ พบ เยอรมนี.
จีน พบ สเปน.
อึมวันซา
อึมวันซา (Mwanza) เป็นหนึ่งในเมืองที่ใหญ่ที่สุดของประเทศแทนซาเนียและตั้งอยู่ทางตอนเหนือของประเทศบนชายฝั่งด้านใต้ของทะเลสาบวิกตอเรีย เมืองนี้อยู่เหนือระดับน้ำทะเล 140 เมตร และเป็นสำนักงานบริหารของภูมิภาคอึมวันซา อึมวันซามีรถไฟเชื่อมกับ ดาร์-เอส-ซาลาม และ โดโดมา เมืองนี้เป็นศูนย์กลางที่สำคัญสำหรับการค้ากับเคนยาและยูกันดา
ฟุตบอลโลกหญิง 2019 กลุ่มซี
ออสเตรเลีย พบ อิตาลี.
บราซิล พบ จาเมกา.
ออสเตรเลีย พบ บราซิล.
จาเมกา พบ อิตาลี.
จาเมกา พบ ออสเตรเลีย.
อิตาลี พบ บราซิล.
ฟุตบอลโลกหญิง 2019 กลุ่มดี
อาร์เจนตินา พบ ญี่ปุ่น.
ญี่ปุ่น พบ สกอตแลนด์.
อังกฤษ พบ อาร์เจนตินา.
ญี่ปุ่น พบ อังกฤษ.
สกอตแลนด์ พบ อาร์เจนตินา.
โปเกมอน (อะนิเมะ)
สงครามสนามเพลาะ
แอนดรอมิดา III
รายชื่อสกุลและสปีชีส์ในวงศ์ของค้างคาว
กระทรวงการศึกษาสูงสุดและทางหลวง
อูร์รากาแห่งกัสติยา พระราชินีแห่งโปรตุเกส
อูร์รากาแห่งกัสติยา  เป็นพระธิดาของพระเจ้าอัลฟอนโซที่ 8 แห่งกัสติยา กับเอเลนอร์แห่งอังกฤษ มีพระอัยกาและพระอัยกีทางฝั่งมารดาคือพระเจ้าเฮนรีที่ 2 แห่งอังกฤษและอาลีเยนอร์แห่งอากีแตน
อูร์รากาเสด็จพระราชสมภพเมื่อ ค.ศ. 1186 หรือไม่ก็ 28 พฤษภาคม ค.ศ. 1187 เดิมถูกหมายตาให้เป็นเจ้าสาวของพระเจ้าหลุยส์ที่ 8 แห่งฝรั่งเศส แต่เอเลนอร์ไม่โปรดชื่อของพระองค์ (อูร์รากาในภาษากัสติยาแปลว่านกสาลิกาปากดำ) และโปรดชื่อของบลังกา (พระขนิษฐาของอูร์รากา) มากกว่า
ในปี ค.ศ. 1206 อูร์รากาอภิเษกสมรสกับเจ้าชายอาฟงซูที่ 2 แห่งโปรตุเกส ซึ่งมีพระชนมายุ 21 พรรษา และขณะนั้นเป็น "อิงฟังตึ" หรือทายาทในบัลลังก์
ในปี ค.ศ. 1212 พระสวามีของพระองค์ขึ้นเป็นกษัตริย์และพระองค์กลายเป็นพระราชินี พระเจ้าอาฟงซูที่ 2 ระบุไว้ในพินัยกรรมของพระองค์ในปี ค.ศ. 1214 ให้อูร์รากาเป็นผู้สำเร็จราชการแผ่นดินของทายาทของพระองค์ หากพระองค์สิ้นพระชนม์ก่อนพระราชินี ทว่าอูร์รากาสิ้นพระชนม์ก่อนพระองค์ตั้งแต่ยังสาวในวันที่ 3 พฤศจิกายน ค.ศ. 1220 พระศพของอูร์รากาถูกฝังที่อารามอัลกูบาซา
เลโอนอร์แห่งกัสติยา (สิ้นพระชนม์ ค.ศ. 1244)
เลโอนอร์แห่งกัสติยา  เป็นพระธิดาของพระเจ้าอัลฟอนโซที่ 8 แห่งกัสติยากับเอเลนอร์แห่งอังกฤษ ทรงเป็นพระราชินีคู่สมรสแห่งอารากอนจากการถูกจับแต่งงานกับพระเจ้าไชเมที่ 1 แห่งอารากอน
เลโอนอร์เป็นพระธิดาของพระเจ้าอัลฟอนโซที่ 8 แห่งกัสติยากับพระราชินีเอเลนอร์แห่งแพลนทาเจเนต พระอัยกาและพระอัยกีทางฝั่งพระบิดาของเลโอนอร์คือพระเจ้าซันโชที่ 3 แห่งกัสติยากับพระมเหสี บลังกา การ์เซสแห่งปัมโปลนา ส่วนพระอัยกาและพระอัยกีทางฝั่งพระมารดาคือพระเจ้าเฮนรีที่ 2 แห่งอังกฤษกับอาลีเยนอร์แห่งอากีแตน พระองค์มีพี่น้องหลายคน หนึ่งในนั้นคือพระเจ้าเอนริเกที่ 1 แห่งกัสติยาที่สิ้นพระชนม์โดยไร้ทายาท, เบเรงเกลา พระเชษฐภคินีที่สืบทอดบัลลังก์ต่อจากพระอนุชา และบลังกา พระเชษฐภคินีอีกคนที่กลายเป็นพระราชินีแห่งฝรั่งเศสจากการอภิเษกสมรสกับพระเจ้าหลุยส์ที่ 8 แห่งฝรั่งเศส
พระเจ้าอัลฟอนโซที่ 8 กับพระราชินีเลโอนอร์แห่งแพลนทาเจเนต พระบิดามารดาของพระองค์สิ้นพระชนม์ในปี ค.ศ. 1214 เลโอนอร์ยังคงพำนักอยู่ในปราสาทจนกระทั่งพระเจ้าเอนริเกที่ 1 พระอนุชาของพระองค์สิ้นพระชนม์ในปี ค.ศ. 1217 พระองค์อภิเษกสมรสในวันที่ 6 กุมภาพันธ์ ค.ศ. 1221 กับพระเจ้าไชเมที่ 1 ผู้พิชิต กษัตริย์แห่งอารากอน ตามการแนะนำของพระราชินีเบเรงเกลาแห่งกัสติยา พระเชษฐภคินี ในเมืองอาเกรดา แคว้นโซเรีย
ในขณะนั้นพระองค์พระชนมายุ 19 พรรษา ส่วนพระเจ้าไชเมที่ 1 มีพระชนมายุเพียง 14 พรรษา พระองค์ได้รับทรัพย์สินที่ดินมากมายเป็นสินสมรสจากพระสวามี หนึ่งในนั้นคือเมืองดาโรกา, เอปิลา, อุนกัสติโย, บาร์บัสโตร และหลังเสร็จสิ้นพิธีอภิเษกสมรส ทั้งคู่เดินทางไปที่นครตาราโซนาของอารากอนที่ปัจจุบันอยู่ในแคว้นซาราโกซา ซึ่งพระเจ้าไชเมที่ 1 ผู้พิชิตได้รับการประดับยศอัศวินในอาสนวิหารซันตามารีอาเดลาเบกาเดตาราโซนา
การแต่งงานได้ให้กำเนิดพระโอรสหนึ่งคน คือ
ในปี ค.ศ. 1229 สมเด็จพระสันตะปาปาเกรกอรีที่ 9 ได้ประกาศให้การแต่งงานเป็นโมฆะตามการเรียกร้องของพระสวามีของพระองค์ที่ให้เหตุผลว่าทั้งคู่เป็นญาติใกล้ชิดกัน ปี ค.ศ. 1234 ในการเจรจาที่เกิดขึ้นที่อารามซันตามารีอาเดอูเอร์ตาซึ่งตั้งอยู่บนพรมแดนระหว่างราชอาณาจักรกัสติยากับราชอาณาจักรอารากอน พระเจ้าเฟร์นันโดที่ 3 ผู้เป็นนักบุญ พระภาคิไนยของพระราชินีเลโอนอร์ กับพระเจ้าไชเมที่ 1 ทำข้อตกลงร่วมกันว่าตราบใดที่พระราชินีเลโอนอร์ยังไม่แต่งงานใหม่ พระองค์จะได้รับเมืองและปราสาทอาริซา และจะยังคงได้ครอบครอบดินแดนและสิทธิ์เก็บกินในสินสมรสในราชอาณาจักรอารากอนที่พระองค์เคยได้รับ กษัตริย์อารากอนสัญญาว่าจะไม่พรากอินฟันเตอัลฟอนโซ พระโอรสที่อยู่กับพระองค์ไปจากพระองค์ อัลฟอนโซได้รับการประกาศให้เป็นพระโอรสตามกฎหมาย แต่กลับสิ้นพระชนม์ก่อนพระบิดา ส่งผลให้พระอนุชาต่างมารดาซึ่งเป็นพระโอรสของโยแลนแห่งฮังการี (พระมเหสีคนที่สองของพระเจ้าไชเม) สืบทอดราชอาณาจักรต่อจากพระเจ้าไชเมเมื่อพระองค์สิ้นพระชนม์
หลังการแต่งงานกับกษัตริย์แห่งอารากอนถูกประกาศเป็นโมฆะ พระราชินีเลโอนอร์เกษียณตัวกลับมาอยู่ที่ราชอาณาจักรกัสติยา พระองค์ไปอยู่ที่อารามซานตามารีอาลาเรอัลเดลัสอูเอลกัสเพื่อสมทบกับเบเรงเกลา พระเชษฐภคินีที่ได้เกษียณตัวจากการปกครองกัสติยาและเลออน และกอนส์ตันซา พระขนิษฐาที่เป็นแม่ชีที่อารามดังกล่าวมานานแล้ว สามพี่น้องสิ้นพระชนม์ที่นั่น กอนส์ตันซาสิ้นพระชนม์ในปี ค.ศ. 1243 เลโอนอร์สิ้นพระชนม์ในปี ค.ศ. 1244 ส่วนเบเรงเกลาสิ้นพระชนม์ในปี ค.ศ. 1246 ร่างของสามพี่น้องถูกฝังในอารามดังกล่าว
ธงไชย แฟนซี แฟนซน
ธงไชย แฟนซี แฟนซน เป็นคอนเสิร์ตของ ธงไชย แมคอินไตย์ จัดขึ้นในปี พ.ศ. 2552 โดยแสดงที่ อิมแพ็ค เมืองทองธานี เต็มความจุ 4 รอบ 40,000 ผู้ชม เป็นคอนเสิร์ตฉลองครบรอบ 25 ปี GMM Grammy ระหว่างวันที่ 30 - 31 กรกฎาคม , 1 - 2 สิงหาคม 2552 วีซีดีและดีวีดีคอนเสิร์ตวางจำหน่ายเมื่อวันที่ 13 ตุลาคม 2552
แกลลิไมมัส
แกลลิไมมัส หรือ แกลลิมิมัส (อังกฤษ: Gallimimus,[/ˌɡælɪˈmaɪməs/ "GAL-i-MY-məs"]) เป็นไดโนเสาร์ เทโรพอด ที่อาศัยอยู่ในช่วงปลายยุคครีเทเชียสช่วง 70-74 ล้านปีก่อน ฟอสซิลถูกค้นพบในประเทศมองโกเลีย ทวีปเอเชีย ชื่อของ แกลลิไมมัส มีความหมายว่าไก่จำแลง เนื่องจากเป็นไดโนเสาร์ที่มีรูปร่างลักษณะคล้ายนกกระจอกเทศ มีคอยาว เบ้าตาใหญ่ หางยาว หัวเล็ก ขากรรไกรยาว ไม่มีฟัน ขาหน้าค่อนข้างยาวและแข็งแรง มือมี 3 นิ้ว  สันนิษฐานว่ามีขนคล้ายนก เมื่อโตเต็มวัยมีความยาวโดยประมาณ 6 เมตร สูง 1.9 เมตร น้ำหนัก 200-440 กิโลกรัม สามารถวิ่งได้เร็ว 42–56 กิโลเมตรต่อชั่วโมง
= เครือญาติ =
แกลลิไมมัสเป็นญาติกับออร์นิโทไมมัส ไดโนเสาร์ที่มีลักษณะคล้ายกัน แต่ถูกพบคนละที่ โดยออร์นิโทไมมัสถูกพบที่ทวีปอเมริกาเหนือ ส่วนแกลลิไมมัสถูกพบที่ทวีปเอเชีย คาดว่าแกลลิไมมัสมีญาติอยู่ที่ประเทศไทยคือ กินรีไมมัส
พระพุทธมหาเมตตาประชาไทยไตรโลกนาถคันธารราฐอนุสรณ์
พระพุทธมหาเมตตาประชาไทยไตรโลกนาถคันธารราฐอนุสรณ์ หรือ พระพุทธมหาเมตตาฯ เป็นพระพุทธรูปปางขอฝน ขนาดใหญ่ ในพระบรมราชินูปถัมภ์ ตั้งอยู่ในวัดทิพย์สุคนธาราม อำเภอห้วยกระเจา จังหวัดกาญจนบุรี มีความสูงประมาณ 32 เมตร เป็นรูปปั้นที่สูงที่สุดเป็นอันดับที่ 9 ของประเทศไทย สร้างขึ้นโดยสมเด็จพระมหาธีราจารย์ (นิยม ฐานิสฺสโร) อดีตเจ้าอาวาสวัดชนะสงคราม ปัจจุบันโครงการและศูนย์การเรียนรู้โดยรอบอยู่ภายใต้การดูแลของสำนักงานทรัพย์สินส่วนพระมหากษัตริย์
แรงบันดาลใจสำคัญในการก่อสร้างพระพุทธรูปศิลปะคันธารราษฎร์ (คันธาระ) คือเพื่อระลึกถึงพระพุทธรูปแห่งบามิยัน ประเทศอัฟกานิสถาน ที่ถูกระเบิดทำลายไปในปี พ.ศ. 2544 ซึ่งเป็นพระพุทธรูปศิลปะคันธารราษฎร์ขนาดใหญ่ที่แกะสลักในช่องเขา ในราวพุทธศตวรรศที่ 10 ประกอบกับแนวคิดจัดสร้างพระพุทธรูปปางขอฝน (ปางคันธารราษฎร์) เนื่องจากบริเวณโดยรอบวัดดังกล่าวเป็นชุมชนเกษตรกรรม ที่มีปัญหาเรื่องฝนไม่ตกต้องตามฤดูกาลจึงมีความเชื่อว่าพระพุทธานุภาพจะช่วยดลบันดาลขอฝนได้ตามความเชื่อ
บริเวณโดยรอบเป็นที่ตั้งของลานกิจกรรม ศูนย์การเรียนรู้ ศูนย์อาหาร นิทรรศการเฉลิมพระเกียรติสมเด็จพระนางเจ้าสิริกิติ์ และร้านขายของที่ระลึก
ฮัลก์บังก์อังการา
ฮัลก์บังก์อังการา  เป็นสโมสรวอลเลย์บอลชายอาชีพซึ่งตั้งอยู่ในอังการา ประเทศตุรกี และได้รับการสนับสนุนจากธนาคารประชาชน (Halk Bankası) โดยก่อตั้งขึ้นเมื่อวันที่ 21 กรกฎาคม ค.ศ. 1983 ในชื่อ สโมสรกีฬาฮัลก์บังก์ และเข้าแข่งขันในเตอร์กิชเมนส์วอลเลย์บอลลีก และซีอีวีแชมเปียนส์ลีก
เลย์อะเวย์
เลย์อะเวย์ คือรูปแบบข้อตกลงร่วมกันระหว่างผู้ซื้อกับผู้ขายสินค้าว่าผู้ขายจะสงวนสินค้าและจะส่งมอบสินค้าให้ก็ต่อเมื่อผู้ซื้อผ่อนชำระค่าสินค้าครบมูลค่าของสินค้านั้น
การเลย์อะเวย์สินค้าต่างจากการผ่อนชำระสินค้าทั่วไปตรงที่ผู้ซื้อจะได้รับสินค้าก็ต่อเมื่อผ่อนชำระค่าสินค้าจนครบมูลค่าฯ ในขณะที่การผ่อนชำระ ไม่ว่าจะมีการวางเงินค่าสินค้าบางส่วนก่อนหรือไม่ก็ตาม ผู้ซื้อจะได้สินค้าตั้งแต่ต้น และมีหน้าที่ต้องผ่อนชำระที่เป็นหนี้ด้วยผู้ขายนั้นจนกว่าจะครบมูลค่าสินค้าและดอกเบี้ยฯ
การเลย์อะเวย์สินค้ามักมีค่าธรรมเนียมเพิ่มเติมจากการซื้อสินค้าปกติ เนื่องจากผู้ขายจะต้อง "สงวน" (lay) สินค้าในคลังฯ  "ไว้" (away) จนกว่าจะการผ่อนชำระจะเสร็จสิ้น
เนื่องจากการเลย์อะเวย์สินค้ามีความเสี่ยงน้อย (เพราะสินค้ายังอยู่ที่ผู้ขาย) การขายในลักษณะนี้จึงมักใช้กับผู้ซื้อที่มีเครดิตต่ำ หากการผ่อนชำระไม่สมบูรณ์ สินค้านั้นก็จะถูกนำไปขายดังเดิม เงินที่ผู้ซื้อชำระไปบางส่วนนั้นก็อาจนำไปคืนเต็มจำนวน หักค่าธรรมเนียมบางส่วน หรือแม้แต่ริบเงินนั้น แล้วแต่นโยบายของการเลย์อะเวย์
ข้อดีอีกประการของการเลย์อะเวย์สินค้า คือไม่จำเป็นต้องคิดดอกเบี้ย นอกจากนี้ ราคาสินค้าก็กำหนดตายตัวเมื่อทำสัญญาเลย์อะเวย์ และผู้ซื้อสามารถมั่นใจได้ว่าจะมีสินค้าเมื่อชำระมูลค่าครบถ้วนเพราะมีการสงวนสินค้าไว้ อีกทั้งการซื้อสินค้าเป็นของขวัญก็จะเก็บความลับได้ง่ายกว่าการผ่อนชำระที่จะต้องแสดงรายการผ่อนชำระในใบเรียกเก็บเงินของบัตรเครดิต เป็นต้น และในบางกรณี ผู้ซื้อจะมีความรู้สึกหวงแหนสินค้าฯ มากกว่าการซื้อปกติ เนื่องจากการซื้อในลักษณะนี้ต้องอาศัยความตั้งใจ มุมานะในการผ่อนชำระฯ ในห้วงเวลาหนึ่งจนกว่าจะได้สินค้ามาอีกด้วย